Шайн доьзалашкахь ларт1ех кхетош-кхиор цахиллачу аша муха х1оттор дара динначу махкахь "Исламан низма"?. Ткъа х1инца, католикаш болчий даьхна а, протестанташна т1е даьхна а, шу шаьш даха г1ертачохь д1адахнехь, оха тхаьш х1оттор дар-кха Нохчийчохь и "Исламан низам", шен заманца йоккхур яра Иерусалим а. Тхо кхечу некъашца г1ур ду оцу 1алашонашка, аш санна провокацеш а цалелош. И провакацеш аш лелорна дац, тахана шу мичча дахарх а, тхуна бен цахетар. "Яхь йоцчу 1атто, юх йоцу 1эса дина" олуш хилла вай дайша. Оцу кицанна а дайна, тхо доьлхург шу д1а-схьа довларна дац. Тхо кхоьрург кхин ду. Кхана, лама, шайн керлачу несарийн - невцарийн х1уца, цхьа демократин ун а дахьаш, шу Нохчийчохь юха дерзарна. Ткъа тхуна луур дац, шайн дин а, къоман 1адаташ а дитина болу нохчий, Нохчийчохь бита. Х1унда аьлча, бусулба верг бен, тхуна нохчо хир воцу дела..." бохуш. Амма эрна а, я иза сох кхетар волу къаьмаьл а дацара, ас цуьнга х1етахь динарг. Тхойшиъ тайп-тайпана вара. Тхайшинан дуьнене а, эхарте а болучу хьежамашца. Иза ишта хилар дукхачу хьолахь билгаладоккхург иза ша а вара. Соьца ша мел долош долу къамаьл а, ша сол а бусулба хетарца; "...аша, националисташа..." бохучунна т1ера долош волу. Ткъа "оццулла бусулба" волчу цуьнан а, "оцулла националист" волчу сан а муъминалла; цо, миссионерашка орца дехарца а, т1аккха сайца "дагара" дийца г1иртиначу цхьана миссионера аса; " и дара х1инца суна т1е цатоьарг, православех болучараха ведда, католикех д1акхетар" аьлла хиларца а гуш дара. Вай кхузахь дешархочунна к1ордор дацахьара кхин а дахкор дара, и тайпа масалаш.